ddrg/super_eurlex huggingface dataset:
Euroopa Liidu Teataja L 349 , 24/12/2002 Lk 0066 - 0066



Nõukogu otsus, 16. detsember 2002, 18. oktoobril 2002 Phnom Penh'is parafeeritud Euroopa Ühenduse ja Kambodža Kuningriigi vahelise tekstiiltoodetega kauplemise lepingu ühenduse nimel allkirjastamise ja ajutise kohaldamise kohta (2002/1000/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese lõigu esimese lausega, võttes arvesse komisjoni ettepanekut ning arvestades järgmist: (1) Komisjon on pidanud Euroopa Ühenduse nimel läbirääkimisi tekstiiltoodetega kauplemise lepingu üle Kambodža Kuningriigiga. (2) Leping parafeeriti 18. oktoobril 2002. (3) Asjakohane on kohaldada lepingut ajutiselt alates 1. jaanuarist 2003 kuni selle ametlikuks sõlmimiseks vajalike menetluste lõpuleviimiseni vastastikuse kohaldamise põhimõttel. (4) Leping tuleks ühenduse nimel allkirjastada tingimusel, et see oleks võimalik sõlmida hilisemal kuupäeval, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Ühenduse ja Kambodža Kuningriigi vahelise tekstiiltoodetega kauplemise lepingu allkirjastamine nimetatud lepingu resolutsiooni kohta käiva nõukogu otsuse alusel. Lepingu tekst on lisatud käesolevale otsusele. Artikkel 2 Käesolevaga on nõukogu eesistujal õigus määrata isikud, kellel on õigus leping ühenduse nimel selle resolutsiooni alusel allkirjastada. Artikkel 3 Lepingut kohaldatakse ajutiselt alates 1. jaanuarist 2003 vastastikuse kohaldamise põhimõttel kuni selle sõlmimiseks vajalike menetluste lõpuleviimiseni. Brüssel, 16. detsember 2002 Nõukogu nimel eesistuja M. Fischer Boel --------------------------------------------------
Euroopa Liidu Teataja L 348 , 21/12/2002 Lk 0120 - 0153



Nõukogu otsus, 16. detsember 2002, 23. oktoobril 2002 Brüsselis parafeeritud Euroopa ühenduse ja Nepali Kuningriigi vahelise tekstiiltoodetega kauplemise lepingu ühenduse nimel allkirjastamise ja ajutise kohaldamise kohta (2002/993/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese lõigu esimese lausega, võttes arvesse komisjoni ettepanekut ning arvestades järgmist: (1) Komisjon on pidanud Euroopa Ühenduse nimel läbirääkimisi tekstiiltoodetega kauplemise lepingu üle Nepali Kuningriigiga. (2) Leping parafeeriti 23. oktoobril 2002. (3) Asjakohane on kohaldada lepingut ajutiselt alates 1. jaanuarist 2003 kuni selle ametlikuks sõlmimiseks vajalike menetluste lõpuleviimiseni vastastikuse kohaldamise põhimõttel. (4) Leping tuleks ühenduse nimel allkirjastada tingimusel, et see oleks võimalik sõlmida hilisemal kuupäeval, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Ühenduse ja Nepali Kuningriigi vahelise tekstiiltoodetega kauplemise lepingu allkirjastamine nimetatud lepingu resolutsiooni kohta käiva nõukogu otsuse alusel. Lepingu tekst on lisatud käesolevale otsusele. Artikkel 2 Käesolevaga on nõukogu eesistujal õigus määrata isikud, kellel on õigus leping ühenduse nimel selle resolutsiooni alusel allkirjastada. Artikkel 3 Lepingut kohaldatakse ajutiselt alates 1. jaanuarist 2003 vastastikuse kohaldamise põhimõttel kuni selle sõlmimiseks vajalike menetluste lõpuleviimiseni. Brüssel, 16. detsember 2002 Nõukogu nimel eesistuja M. Fischer Boel --------------------------------------------------
Euroopa Liidu Teataja L 341 , 17/12/2002 Lk 0063 - 0063



Nõukogu otsus, 11. november 2002, ühelt poolt Euroopa Ühenduse ja teiselt poolt Norra Kuningriigi vahel Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 käsitleva kokkuleppe sõlmimise kohta kirjavahetuse teel (2002/981/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koos artikli 300 lõike 2 esimese lausega, võttes arvesse komisjoni ettepanekut ning arvestades järgmist: (1) Ühelt poolt Euroopa Ühenduse ja teiselt poolt Norra Kuningriigi vahel on peetud vastastikuseid läbirääkimisi kirjavahetuse teel sõlmitava kokkuleppe üle Euroopa Majandusühenduse ja Norra Kuningriigi vahelise kahepoolse vabakaubanduslepingu protokollis nr 2 [1] käsitletavate teatud töödeldud põllumajandustoodete osas, et täiendada kauplemise korda ja lahendada kauplemisega seotud teatud küsimusi. (2) Käesoleva otsuse rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EMÜ, millega kehtestatakse komisjoni rakendusvolituste kasutamise menetlused. [2] (3) See kokkulepe tuleks heaks kiita, ON VASTU VÕTNUD JÄRGMISE OTSUSE: Artikkel 1 Käesolevaga kinnitatakse ühenduse nimel ühelt poolt Euroopa Ühenduse ja teiselt poolt Norra Kuningriigi vahel Euroopa Majandusühenduse ja Norra Kuningriigi vahelise vastastikuse vabakaubanduslepingu protokolli nr 2 käsitlev kirjavahetuse teel sõlmitud kokkulepe. Kokkuleppe tekst on lisatud käesolevale otsusele. Artikkel 2 Käesoleva otsuse kohaldamiseks vajalikud reeglid võtab vastu komisjon, keda abistab horisontaalküsimuste komitee EÜ määrusi nr 3448/93 artiklis 16 [3] nimetatud töödeldud põllumajandustoodete osas. Kohaldatakse otsuse 1999/468/EÜ artiklit 4. Selle otsuse artikli 4 lõikes 3 sätestatud tähtajaks kehtestatakse üks kuu. Artikkel 3 Nõukogu eesistuja on volitatud määrama pädeva isiku, kes kirjutab alla artiklis 1 osutatud ühenduse suhtes siduvale kokkuleppele. Brüssel, 11. november 2002 Nõukogu nimel eesistuja B. Mikkelsen [1] EÜT L 171, 27.6.1973, lk 1. [2] EÜT L 184, 17.7.1999, lk 23. [3] EÜT L 318, 20.12.1993, lk 18. Määrust on viimati muudetud EÜ määrusega 2580/2000 (EÜT L 298, 25.11.2000, lk 5). --------------------------------------------------
Euroopa Liidu Teataja L 342 , 17/12/2002 Lk 0001 - 0001



Nõukogu otsus, 18. november 2002, Euroopa Ühenduse nimel 2001. aasta rahvusvahelise kakaolepingu sõlmimise kohta (2002/970/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koos artikli 300 lõikega 2, võttes arvesse komisjoni ettepanekut ning arvestades järgmist: (1) 2. märtsil 2001 kiitis Unctadi läbirääkimiste konverents oma otsusega 2001. aasta rahvusvahelise kakaolepingu teksti ametlikult heaks. (2) Selle uue lepingu osas räägiti läbi eesmärgiga asendada seni kehtiv laiendatud 1993. aasta rahvusvahelise kakaoleping, mis jääb jõusse kuni 30. septembrini 2003. (3) 2001. aasta rahvusvaheline kakaoleping on allkirjastamiseks ja ratifitseerimis-, vastuvõtmis- ja heakskiitmiskirjade hoiustamiseks avatud. (4) Ühendus on seni kehtiva laiendatud 1993. aasta rahvusvahelise lepingu osapool ja seega on ühenduse huvides kiita heaks selle asemele tulev leping, ON VASTU VÕTNUD KÄESOLEVA OTSUSE: Artikkel 1 Käesolevaga kiidab Euroopa Ühendus 2001. aasta rahvusvahelise kakaolepingu heaks. Käesolevale otsusele on lisatud lepingu tekst. Artikkel 2 Käesolevaga volitatakse nõukogu eesistujat määrama isikut, kellel on õigus ühenduse nimel lepingule alla kirjutada ja heakskiitmiskiri hoiule anda. Brüssel, 18. november 2002 Nõukogu nimel eesistuja P. S. Møller --------------------------------------------------
Euroopa Liidu Teataja L 343 , 18/12/2002 Lk 0031 - 0031



Nõukogu otsus, 10. detsember 2002, millega muudetakse majandus- ja sotsiaalkomitee liikmetele ja asendusliikmetele makstavate päevarahade kohandamist käsitlevat otsust 2001/368/EÜ (2002/985/EÜ, Euratom) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 258 neljandat lõiku, võttes arvesse Euroopa Aatomienergiaühenduse asutamislepingut, eriti selle artikli 166 neljandat lõiku, võttes arvesse majandus- ja sotsiaalkomitee 8. juuli 2002. aasta taotlust ning arvestades järgmist: (1) Euroopa majandus- ja sotsiaalkomitee esitas 8. juulil 2002 märgukirja majandus- ja sotsiaalkomitee liikmetele ja asendusliikmetele makstavate päevarahade kohandamist käsitleva 7. mai 2001. aasta otsuse 2001/368/EÜ, Euratom [1] kohaldamise kohta, milles kutsuti üles säilitama praegu kehtivat süsteemi. (2) Tunnistades, et päevarahadena makstavad hüvitised võiksid põhineda tegelikel kulutustel, mitte kindlasummalisel süsteemil, leiab nõukogu siiski, et praktilistel põhjustel tuleks praegu kehtiv süsteem säilitada, ON TEINUD JÄRGMISE OTSUSE: Artikkel 1 Otsuse 2001/368/EÜ, Euratom artikli 3 teine lõik jäetakse välja. Artikkel 2 Käesolev otsus jõustub 1. jaanuaril 2003. Brüssel, 10. detsember 2002 Nõukogu nimel eesistuja P. S. Møller [1] EÜT L 130, 12.5.2001, lk 39. --------------------------------------------------
Euroopa Liidu Teataja L 335 , 12/12/2002 Lk 0017 - 0028



Nõukogu otsus, 26. november 2002, ühelt poolt Euroopa ühenduste ja nende liikmesriikide ja teiselt poolt Bulgaaria Vabariigi vahel assotsiatsiooni loomise Euroopa lepingu lisaprotokolli sõlmimise kohta, millega kehtestatakse kala ja kalandustoodetega kauplemise kord (2002/969/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koos artikli 300 lõike 2 esimese lõigu esimese lausega, võttes arvesse komisjoni ettepanekut ning arvestades järgmist: (1) On soovitav sõlmida Euroopa lepingu, millega loodi assotsiatsioon ühelt poolt Euroopa ühenduste ja nende liikmesriikide ja teiselt poolt Bulgaaria Vabariigi vahel, [1] lisaprotokoll, sätestamaks soodustingimused Bulgaaria Vabariigist pärineva kala ja kalandustoodete ühendusse importimiseks ja ühendusest pärineva kala ja kalandustoodete Bulgaaria Vabariiki importimiseks. (2) Seda silmas pidades tuleks ülalmainitud Euroopa lepingule lisada uus protokoll, millega kehtestatakse kala ja kalandustoodetega kauplemise kord. (3) Protokoll tuleks heaks kiita, ON VASTU VÕTNUD KÄESOLEVA OTSUSE: Artikkel 1 Ühendus kiidab heaks ühelt poolt Euroopa ühenduste ja nende liikmesriikide ja teiselt poolt Bulgaaria Vabariigi vahel assotsiatsiooni loomise Euroopa lepingu lisaprotokolli, millega kehtestatakse kala ja kalandustoodetega kauplemise kord. Käesolevale otsusele on lisatud protokolli tekst. Artikkel 2 Nõukogu eesistujat volitatakse määrama isikut, kellel on õigus ühenduse jaoks siduvale protokollile alla kirjutada. Brüssel, 26. november 2002 Nõukogu nimel eesistuja B. Bendtsen [1] EÜT L 358, 31.12.1994, lk 3. --------------------------------------------------
Nõukogu otsus,

18. november 2002,

ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelist assotsieerumist käsitleva lepingu allkirjastamise ja teatavate sätete ajutise kohaldamise kohta

(2002/979/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 310 koos artikli 300 lõike 2 esimese lõigu esimese ja teise lausega ning artikli 300 lõikega 4,

võttes arvesse komisjoni ettepanekut

ning arvestades järgmist:

(1) 13. septembril 1999 andis nõukogu komisjonile loa läbirääkimiste alustamiseks ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelist assotsieerumist käsitleva lepingu (edaspidi "assotsiatsioonileping")osas

(2) Need läbirääkimised on lõppenud ning assotsiatsioonileping parafeeriti 10. juunil 2002.

(3) Euroopa Ühendus ja Tšiili Vabariik kohustusid kohaldama ajutiselt assotsiatsioonilepingu teatavaid sätteid, kuni see jõustub.

(4) Assotsiatsioonileping tuleks allkirjastada ühenduse nimel ning selle teatavate sätete ajutine kohaldamine tuleks heaks kiita,

ON VASTU VÕTNUD JÄRGMISE OTSUSE:

Artikkel 1

1. Arvestades edasist lepingu sõlmimist, kiidetakse käesolevaga ühenduse nimel heaks ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelist assotsieerumist käsitleva lepingu ja selle juurde kuuluvate lisade ja protokollide allkirjastamine.

2. Assotsiatsioonilepingu, lisade, protokollide ja lõppakti tekstid on lisatud käesolevale otsusele.

3. Nõukogu eesistujal on õigus määrata isik(ud), kes on volitatud Euroopa Ühenduse nimel assotsiatsioonilepingule alla kirjutama.

Artikkel 2

Assotsiatsioonilepingu järgmisi sätteid rakendatakse ajutiselt, kuni leping jõustub: artiklid 3–11, artikkel 18, artiklid 24–27, artiklid 48–54, artikli 55 punktid a, b, f, h, i, artiklid 56–93, artiklid 136–162 ja artiklid 172–206.

Artikkel 3

Nõukogu eesistuja edastab Euroopa Ühenduse nimel assotsiatsioonilepingu artikli 198 lõikega 3 ettenähtud teate.

Artikkel 4

1. Nõukogu võtab komisjoni ettepanekul vastu ühenduse poolt vastuvõtmisele kuuluva seisukoha assotsiatsioonilepinguga asutatud assotsiatsiooninõukogus ja assotsiatsioonikomitees kooskõlas asutamislepingu vastavate sätetega.

2. Nõukogu eesistuja on assotsiatsiooninõukogus eesistujaks ja esitab ühenduse seisukoha. Komisjoni esindaja on assotsiatsioonikomitees eesistujaks ja esitab ühenduse seisukoha.

3. Ühendust esindab assotsiatsioonilepinguga asutatud või assotsiatsiooninõukogu poolt vastavalt artiklile 7 asutatud erikomiteedes komisjoni esindaja.

Artikkel 5

1. Assotsiatsioonilepingu V lisa artikli 29 lõike 2 kohaldamiseks on komisjonil lubatud sõlmida lepingu muutmiseks vajalikke dokumente määruse (EÜ) nr 1493/1999 artikliga 75 sätestatud korras.

2. Assotsiatsioonilepingu VI lisa artikli 16 lõike 2 kohaldamiseks on komisjonil lubatud sõlmida lepingu muutmiseks vajalikke dokumente määruse (EMÜ) nr 1576/89 artikliga 15 sätestatud korras.

Brüssel, 18. november 2002

Nõukogu nimel

eesistuja

P. S. Møller

--------------------------------------------------
Euroopa Liidu Teataja L 321 , 26/11/2002 Lk 0049 - 0050



Komisjoni otsus, 25. november 2002, millega muudetakse otsust 1999/710/EÜ seoses Austraalia, Leedu ja Sloveeniaga hakkliha ja lihavalmististe osas (teatavaks tehtud numbri K(2002) 4536 all) (EMPs kohaldatav tekst) (2002/920/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] viimati muudetud otsusega 2001/4/EÜ, [2] eriti selle artikli 2 lõiget 4, ning arvestades järgmist: (1) Komisjoni 15. oktoobri 1999. aasta otsusega 1999/710/EÜ (millega koostatakse nende kolmandates riikides asuvate ettevõtete ajutised loetelud, millest liikmesriigid lubavad importida inimtoiduks ettenähtud hakkliha ja lihavalmistisi) [3] on koostatud nende kolmandates riikides asuvate ettevõtete ajutised loetelud, mis toodavad inimtoiduks ette nähtud hakkliha ja lihavalmistisi. (2) Austraalia, Leedu ja Sloveenia on saatnud loetelu hakkliha ja lihavalmistisi valmistavatest ettevõtetest, mille puhul pädevad asutused tõendavad, et ettevõtted vastavad ühenduse eeskirjadele. (3) Austraalia, Leedu ja Sloveenia puhul on seetõttu võimalik koostada nende ettevõtete ajutine loetelu. Seepärast tuleks vastavalt muuta otsust 1999/710/EÜ. (4) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 1999/710/EÜ lisasse lisatakse järgmised read: "País: AustraliaLand: AustralienLand: AustralienΧώρα: ΛιζουανίαCountry: AustraliaPays: AustraliePaese: AustraliaLand: AustraliëPaís: AustráliaMaa: AustraliaLand: Australien 1 | 2 | 3 | 4 | 5 | 6 | 187 | Australian Food Corporation Pty Ltd | Coominya | Queensland | MM, MP | 7 | País: LituaniaLand: LitauenLand: LitauenΧώρα: ΛιξουανίαCountry: LithuaniaPays: LituaniePaese: LituaniaLand: LitouwenPaís: LituâniaMaa: LiettuaLand: Litauen 1 | 2 | 3 | 4 | 5 | 6 | 87-10 | R. Irtmono firma "Rovisa" | Struikiu km. | Taurage | MP | 7 | País: EsloveniaLand: SlovenienLand: SlowenienΧώρα: ΣλοβενίαCountry: SloveniaPays: SlovéniePaese: SloveniaLand: SloveniëPaís: EslovéniaMaa: SloveniaLand: Slovenien 1 | 2 | 3 | 4 | 5 | 6 | 71 | Perutnina Ptuj D.D. | Ptuj | | MP, MM | 7" | Artikkel 2 Käesolev otsus jõustub kolmandal päeval pärast selle avaldamist Euroopa Ühenduste Teatajas. Artikkel 3 Käesolev otsus on adresseeritud liikmesriikidele. Brüssel, 25. november 2002 Komisjoni nimel komisjoni liige David Byrne [1] EÜT L 243, 11.10.1995, lk 17. [2] EÜT L 2, 5.1.2001, lk 21. [3] EÜT L 281, 4.11.1999, lk 82. --------------------------------------------------
Komisjoni otsus,

13. detsember 2002,

nende Falklandi saarte ettevõtete loetelu kohta, millest on lubatud ühendusse värsket liha importida

(teatavaks tehtud numbri K(2002) 4988 all)

(EMPs kohaldatav tekst)

(2002/987/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 12. detsembri 1972. aasta direktiivi 72/462/EMÜ tervishoiu- ja veterinaarinspektsiooni probleemide kohta veiste, lammaste ja kitsede ning sigade, värske liha või lihatoodete impordil kolmandatest riikidest, [1] viimati muudetud nõukogu määrusega (EÜ) nr 1452/2001, [2] eriti selle artikli 4 lõiget 1 ja artikli 18 lõiget 1,

ning arvestades järgmist:

(1) Kolmandate riikide ettevõtetel lubatakse importida ühendusse värsket liha üksnes juhul, kui need vastavad direktiivis 72/462/EMÜ sätestatud üld- ja eritingimustele.

(2) Ühenduse veterinaarkontrolli tulemusena on ilmnenud, et loomade tervislik seisund Falklandi saartel on sama hea, kui loomade tervislik seisund ühenduses, eelõige liha kaudu edasikantavate haiguste osas, ja et värske liha tootmise kontroll on rahuldav.

(3) Falklandi saared on edastanud direktiivi 72/462/EMÜ artikli 4 lõike 3 kohaldamiseks üksikasjad ettevõtetest, millel tuleks lubada ühendusse värsket liha eksportida.

(4) Ühenduse kontroll on näidanud, et kõnealuse ettevõtte hügieenistandardid on piisavad, ning seepärast võib kooskõlas direktiivi 72/462/EMÜ artikli 4 lõikele 1 koostatavasse ettevõtte kanda nende ettevõtete esimesse loetellu, millest võib lubada importida värsket liha. Käesoleva otsuse lisas esitatud loetelus märgitud ettevõtetest värske liha importimise suhtes kohaldatakse jätkuvalt juba ettenähtud sätteid, asutamislepingu üldsätteid ning eelkõige muid ühenduse veterinaariaalaseid määrusi, eriti tervisekaitse osas.

(5) Käesoleva määrusega ettenähtud meetmed on kooskõlas alalise toiduahela ja loomade tervishoiu komitee arvamusega,

ON VASTU VÕTNUD KÄESOLEVA OTSUSE:

Artikkel 1

1. Käesoleva otsuse lisas loetletud ja Falklandi saartel asuvatel ettevõtetel lubatakse ühendusse eksportida värsket liha.

2. Kõnealusest ettevõttest importimise suhtes kohaldatakse jätkuvalt ühenduse veterinaariaalaseid sätteid, eelkõige tervisekaitset käsitlevaid sätteid.

Artikkel 2

Käesolev otsus on adresseeritud liikmesriikidele.

Brüssel, 13. detsember 2002

Komisjoni nimel

komisjoni liige

David Byrne

[1] EÜT L 302, 31.12.1972, lk 28.

[2] EÜT L 198, 21.7.2001, lk 11.

--------------------------------------------------

LISA

Riik: Falklandi saared

Loa nr | Ettevõte/aadress | Linn/piirkond | Kategooria | EM |

TM | LH | KH | V | L/K | S | KL |

(FK) 01 | Falkland Island Meat Company | Stanley, Falkland Islands | X | X | X | | X | | |

--------------------------------------------------
Komisjoni otsus,

11. veebruar 2002,

millega muudetakse direktiivi 92/34/EMÜ, et pikendada kolmandatest riikidest pärit puuviljade tootmiseks ettenähtud viljapuude ja viljapuude paljundusmaterjali imporditingimustes tehtud erandit

(teatavaks tehtud numbri K(2002) 428 all)

(EMPs kohaldatav tekst)

(2002/112/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 28. aprilli 1992. aasta direktiivi 92/34/EMÜ puuviljade tootmiseks ettenähtud viljapuude paljundusmaterjali ja viljapuude turustamise kohta, [1] viimati muudetud komisjoni otsusega 1999/30/EÜ, [2] eriti selle artikli 16 lõike 2 teist lõiku,

ning arvestades järgmist:

(1) Vastavalt direktiivi 92/34/EMÜ artikli 16 lõikele 1 peab komisjon otsustama, kas kolmandates riikides toodetud ning tarnija kohustuste, sordiehtsuse, omaduste, taimehaiguste, kasvusubstraadi, pakendi, kontrollimise korra ning markeerimise ja pitseerimise osas sarnaste garantiidega kaetud viljapuud ja viljapuude paljundusmaterjal on kõigis loetletud aspektides samaväärne ühenduses toodetud viljapuude ja viljapuude paljundusmaterjaliga ning kas see vastab kõnealuse direktiivi nõuetele ja tingimustele.

(2) Praegu kättesaadav teave kolmandates riikides kohaldatavate nõuete kohta pole siiski piisav, et võimaldada komisjonil käesoleval ajal selliste otsuste vastuvõtmist mis tahes kolmanda riigi osas.

(3) Et vältida kaubandusvoogude katkemist, tuleks kolmandatest riikidest viljapuude paljundusmaterjali ja viljapuid importivatel liikmesriikidel lubada jätkata sarnaste ühenduse toodete suhtes kohaldatavate nõuete kohaldamist vastavalt direktiivi 92/34/EMÜ artikli 16 lõikele 2.

(4) Direktiivi 92/34/EMÜ artikli 16 lõike 2 esimeses lõigus ettenähtud erandi kohaldamisperioodi, mida otsusega 1999/30/EÜ pikendati 31. detsembrini 2001, tuleks seega veel kord pikendada.

(5) Käesoleva otsusega ettenähtud meetmed on kooskõlas puuviljade botaanilistesse perekondadesse ja liikidesse kuuluva paljundusmaterjali ja taimede alalise komitee arvamusega,

ON VASTU VÕTNUD KÄESOLEVA OTSUSE:

Artikkel 1

Direktiivi 92/34/EMÜ artikli 16 lõike 2 esimeses lõigus asendatakse kuupäev "31. detsember 2001" kuupäevaga "31. detsember 2004".

Artikkel 2

Käesolev otsus on adresseeritud liikmesriikidele.

Brüssel, 11. veebruar 2002

Komisjoni nimel

komisjoni liige

David Byrne

[1] EÜT L 157, 10.6.1992, lk 10.

[2] EÜT L 8, 14.1.1999, lk 30.

--------------------------------------------------
Euroopa Liidu Teataja L 163 , 21/06/2002 Lk 0021 - 0023



Komisjoni otsus, 20. juuni 2002, millega muudetakse otsust 95/538/EÜ, milles sätestatakse Jaapanist pärit kala- ja akvakultuuritoodete impordi eritingimused (teatavaks tehtud numbri K(2002) 2205 all) (EMPs kohaldatav tekst) (2002/471/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] viimati muudetud direktiiviga 97/79/EÜ, [2] eriti selle artiklit 11, ning arvestades järgmist: (1) 6. detsembri 1995. aasta otsuse 95/538/EÜ (milles sätestatakse Jaapanist pärit kala- ja akvakultuuritoodete importimise eritingimused, [3] viimati muudetud otsusega 2001/253/EÜ [4]) A lisas sätestatakse Jaapanist pärinevate ja Euroopa Ühendusse importimiseks ettenähtud kala- ja akvakultuuritoodete veterinaarsertifikaadi näidis. (2) Komisjoni otsusega 2002/470/EÜ, milles sätestatakse kahepoolmeliste karploomade, okasnahksete, mantelloomade ja meritigude Jaapanist importimise eritingimused, [5] lubatakse Jaapanist importida külmutatud ja töödeldud kahepoolmelisi karploomi, okasnahkseid, mantelloomi ja meritigusid. Seetõttu tuleb muuta otsuses 95/538/EÜ sätestatud veterinaarsertifikaati, et hõlmata kahepoolmelisi karploomi käsitlevaid nõudeid. (3) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 95/538/EÜ muudetakse järgmiselt: A lisa asendatakse käesoleva määruse lisaga. Artikkel 2 Käesolevat otsust kohaldatakse alates 24. juunist 2002. Artikkel 3 Käesolev otsus on adresseeritud liikmesriikidele. Brüssel, 20. juuni 2002 Komisjoni nimel komisjoni liige David Byrne [1] EÜT L 268, 24.9.1991, lk 15. [2] EÜT L 24, 30.1.1998, lk 31. [3] EÜT L 304, 16.12.1995, lk 52. [4] EÜT L 91, 31.3.2001, lk 81. [5] EÜT L 163, 21.6.2002, lk 19. -------------------------------------------------- LISA " A LISA +++++ TIFF +++++ +++++ TIFF +++++ " --------------------------------------------------